กำเดาไหลวันวันเรยครับวันล่ะ3 4 ครั้ง ผมเป็นเเบบนี้มีหลายปีล่ะครับ เป็นมา8 ปีล่ะมั้งครับ ตั้งเเต่ ป4 จนผมยุ ม6 ตัวผมชีดๆเพื่อนล่อจนชินล่ะครับ อยากหายครับช่วยผมหน่อยตอนเเรกนึกว่าเลือดจางทำให้ตัวชีดผมต้องทำยังงัยครับผมน่าจะเป็นภูมิเเพ้น่ะน้ำมุกเลือดตลอดเวลาจามที่ตามมาก้อกำเดาเป็นจนชินล่ครับพอมีวิธีรักษาไหมครับ
สวัสดีค่ะ การมีเลือดกำเดาไหลเกิดจากเส้นเลือดฝอยหรือเส้นเลือดใหญ่ภายในจมูกแตก ส่วนใหญ่มักเป็นเด็กอยุ 2-10 ปี และผู้สูงวัยในช่วง 50-80 ปีโดยทั่วไป หากเกิดขึ้นนานครั้งๆ สาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- สิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นแต่หากอยู่ในช่วงวัยรุ่นหรือผู้ใหญ่แล้ว ยังคงมีเลือดกำเดาไหลบ่อยๆ อาจเกิดจาก- การทานยาต้านการแข็งตัวของเลือดเป็นประจำเพื่อรักษาโรคบางอย่าง รวมถึงยาแอสไพริน- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องงอกหรือมะเร็งในโพรงจมูกหาก มีเลือดกำเดาไหลทุกวัน และเป็นมานานหลายปีแล้ว ถือว่าผิดปกติ และโดยเฉพาะหากมีอาการตัวซีดร่วมด้วย แสดงว่าน่าจะเกิดจากมีภาวะโลหิตจางที่เป็นผลมากจากการเสียเลือดทุกวันได้แนะนำว่าจำเป็นต้องไปพบแพทย์เพื่อตรวจหาสาเหตุของการมีเลือดกำเดาไหลบ่อยค่ะ ซึ่งแพทย์อาจทำการตรวจภายในโพรงจมูก รวมถึงเจาะเลือดเพื่อตรวจหาโรคต่างๆ และประเมินภาวะโลหิตจางร่วมด้วยค่ะ ส่วนการรักษาก็จะขึ้นอยู่กับสาเหตุที่เป็นอยู่ค่ะสำหรับอาการภูมิแพ้อากาศที่เป็นอยู่ อาจเป็นสาเหตุหลักหรือเป็นปัจจัยร่วมที่ทำให้เลือดกำเดาไหลบ่อยได้ เช่น อาจมีภาวะการแข็งตัวของเลือดผิดปกติอยู่ ส่วนการมีภูมิแพ้อากาศก็ทำให้อาการเป็นมากขึ้น เป็นต้น